Nu 15. da 21. oktobra Rēzeknē, Latgolys viestnīceibā GORS, nūtiks nu jau ūtrais vargaņu muzykys festivals ORGANismi, kuruo muokslinīciskuo vadeituoja ir varganiste Iveta Apkalna. Festivala centrā – varganis kai koncertinstruments. Ūtruo festivala koncertus caurveis taišni “diveji”, “obeji” motivs – byušona divatā.
21. oktobrī 18.00 koncertizvadums “Ja es būtu”
Koncertizvadumā ar Juoņa Ivanova Rēzeknis muzykys vydsškolys (JIRMV) audziekņu i varganistis Ivetys Apkalnys pīsadaleišonu tiks turpynuots atkluot “diveji”, “obeji” stuostu caur divejim “es” – kas es asmu šudiņ i kas es varātu byut. JIRMV i Apkalnys rodūšuo sadarbeiba suocēs taišni pyrmajā vargaņu muzykys festivalā ORGANismi, kod tyka radeits muzykalais stuosts “Saule. Bērni. Rainis”. Ari ituo goda festivala koncertizvaduma rodūšuo grupa ir režisore Muora Zaļaiskalns, telpys i tārpu radeituoja Ināra Apele, gaismu režisors Ervīns Šaicāns.
Vacu ļaužu mīlesteiba i sābru byušona, par kū čyuli breinojās i ar kū latgalīši lepojās, darejušys sovu – piec vaira nakai 100 “Latgola.lv” izruodem, vysa rodūšuo kūpa – suocūt ar Uldi Dumpi i Daci Bonāti, Voldemāru Šoriņu i Indru Burkovsku, ir apjiemeibys pylni raut vaļā tikpat vierīneiga apjūma ūtrū sereju. Par tū pošu Latgolys cylvāku spāku i humora dzirksti i par tū, kai jim īt, kod mīlesteiba sātā i maizis iz golda gona.
ltg_Latn lvs_Latn ltg_Latn ltg_Latn